[{"text_idx": "#000000", "text": "Improvisatsioon ja harmoonia kitarril \u2013 2 osa (TA\u0308ISMAHUS)"}, {"text_idx": "#000003", "text": "Jaak alustas kohe Bachi kuulsa suurteosega viiulipartiita nr. 2 d-moll. Lugude vahele pajatas, et kuigi Bach oli va\u0308gev organist ja improviseerija, oli ta alguses tegelikult hoopis viiuldaja. Ja ta\u0308napa\u0308eval vo\u0303ib Bachi vaadata kui dz\u030ca\u0308ssimeest, sest tema profiil on u\u0308sna sarnane sellele, millega dz\u030ca\u0308ssmuusikud praegu tegelevad: Bach ma\u0308ngis palju teiste lugusid, to\u0308o\u0308tles neid ja tegi nendest oma lood. Ja et tema teeb omakorda Bachi lugudest oma lood."}, {"text_idx": "#000004", "text": "Nagu ikka, ajasin kitarristiga pa\u0308rast ka pisut juttu."}, {"text_idx": "#000006", "text": "Tekst ja fotod: Kris Moor"}, {"text_idx": "#000007", "text": "Kas elektrikitarriga klassikaliste teoste esitamine on lihtsalt huvitav ettevo\u0303tmine vo\u0303i pakub see sulle kui kitarristile konkreetseid va\u0308ljakutseid?"}, {"text_idx": "#000008", "text": "Minu pill on elektrikitarr ja klassikalises muusikas leidub va\u0308ga palju po\u0303nevat. Olen nu\u0308u\u0308d su\u0308stemaatiliselt klassikat ma\u0308nginud u\u0308le ku\u0308mne aasta ja mulle tundub, et elektrikitarri saund sobib na\u0308iteks vanamuusikasse va\u0308ga ha\u0308sti \u2212 konkreetne ja puhas saund toob ko\u0303ik liinid kenasti esile. Kombinatsioonis Andres Mustoneni viiuli ja Ivo Sillamaa klaveriga sobib minu meelest elektrikitarr Bachi muusikasse suurepa\u0308raselt. Aga ma saan ka aru, et ko\u0303igile ei pruugi see meeldida. Ivo Sillamaaga avaldasime a\u0308sja akadeemilise kavaga Bachi plaadi, millega oli u\u0308llatavalt lihtne publikuni jo\u0303uda. Muusikakoolides oleme ma\u0308nginud mitmeid kontserte \u2212 ka u\u0308sna va\u0308ikesed o\u0303ppurid on meie esinemise va\u0308ga edukalt ja ro\u0303o\u0303msalt vastu pidanud."}, {"text_idx": "#000009", "text": "Ma\u0308ngin reeglina peaaegu puhta saundiga. Vo\u0303ib-olla va\u0308ike moonutus vo\u0303imust, va\u0308ike delay ja vahel aeglastes lugudes ka tremolo."}, {"text_idx": "#000011", "text": "So\u0303ltub olukorrast. Enamus lugusid ma\u0308ngin nii nagu noodis kirjas, need on vaja lihtsalt a\u0308ra o\u0303ppida. Aga olen mo\u0303nedele lugudele konkreetsed seaded teinud, mis vo\u0303iksid ko\u0303lada nagu tihedalt la\u0308bimo\u0303eldud improvisatsioonid, ent teatud ma\u0308a\u0308ral muutuvad ka need iga ma\u0308ngukorraga. Kuna Bach ise olevat olnud tugev improvisaator ning samuti kirjutas hulgaliselt teiste heliloojate teoste to\u0308o\u0308tlusi, siis tundub selline oma versiooni loomine u\u0308sna loogiline tegevus."}, {"text_idx": "#000013", "text": "Viljandi Kitarrifestival pakkus mulle mo\u0308o\u0308dunud oktoobris soolokavaga esinemist ja kuna samal na\u0308dalal oli Thelonious Monki 100. su\u0308nniaastapa\u0308ev, siis tundus tema muusika esitamine Bachi ko\u0303rval loogiline. Samas on tore mo\u0303elda, et u\u0308hes kavas on kokku saanud vingem klassika ja dz\u030ca\u0308ssihelilooja."}, {"text_idx": "#000014", "text": "Enamasti muusikud ei vo\u0303ta nii suurelt ette ainult u\u0308heks va\u0308ikseks kontserdiks. On sul selle soolokavaga ka suuremaid tulevikuplaane?"}, {"text_idx": "#000015", "text": "Bachi soololugude ma\u0308ngimine on olnud va\u0308ga pikk protsess ja lo\u0303pp ei pruugi veel la\u0308hedal olla. Alguses olin ta\u0308iesti kindel, et na\u0308iteks chaconne\u2019i intensiivsemaid kohti ei ole vo\u0303imalik elektrikitarril medikaga va\u0308lja ma\u0308ngida, ja ei olnudki ambitsiooni seda esitada, aga praegu on see siiski kavasse jo\u0303udnud. Kuna see muusika mulle va\u0308ga istub, siis selle seltsis aja veetmine on kvaliteetaeg; ja minu arusaam, kuidas seda elektrikitarriga suhtestada, on kujunenud ja\u0308rk-ja\u0308rgult. Praegu ei oska arvata kas ja kuhu see va\u0308lja jo\u0303uab. Mulle teadaolevalt, ei ole seda muusikat elektrikitarriga ja puhta dz\u030ca\u0308ssisaundiga esitatud ning seeto\u0303ttu ei ole kellelgi ja\u0308rgi suunda seada vo\u0303i mo\u0303o\u0303tu vo\u0303tta."}, {"text_idx": "#000016", "text": "Luca Stricagnoli esineb Tallinnas Vaba Laval"}, {"text_idx": "#000017", "text": "Ekke Lainsalu korraldab ra\u0308nnaku kitarrimuusikaga"}]